Казан урамында җир убылган

	Казанда торак йорт янында туфрак убылып төшкән. Бу хакта "Татар-информ" агентлыгына Россия Гадәттән тыш хәлләр министрлыгының Татарстан буенча баш идарәсе матбугат хезмәтеннән җиткерделәр.	 Әлеге хәл кичә көндезге сәгать икеләр тирәсендә булган. Башкаланың 2 нче Азино урамы 37 нче йорт янында туфрак убылып төшкән.  Коткаручылар әлеге урынны киртә белән уратып алган, рәткә китерү эшләре торак-коммуналь хуҗалык хезмәткәрләре тарафыннан башкарылачак. 

  
	---	
Татар-информ

	№ --- | 07.03.2017	


